**উইলিয়াম যোসেফ বিল ও’রিলি** (ইংরেজি: Bill O'Reilly; জন্ম: ২০ ডিসেম্বর, ১৯০৫ - মৃত্যু: ৬ অক্টোবর, ১৯৯২) নিউ সাউথ ওয়েলসের হোয়াইট ক্লিফে জন্মগ্রহণকারী বিখ্যাত অস্ট্রেলীয় আন্তর্জাতিক ক্রিকেট তারকা ছিলেন। পাশাপাশি ক্রিকেট লেখক ও ধারাভাষ্যকার হিসেবেও তিনি যথেষ্ট সুনাম কুড়িয়েছেন। ‘টাইগার’ ডাকনামে পরিচিত **বিল ও’রিলি** অস্ট্রেলিয়ার টেস্ট ক্রিকেট দলের অন্যতম বোলিংস্তম্ভ ছিলেন।

ঘরোয়া প্রথম-শ্রেণীর অস্ট্রেলীয় ক্রিকেটে নিউ সাউথ ওয়েলসের প্রতিনিধিত্ব করেছেন। ডানহাতে লেগ ব্রেক বোলিংয়ের পাশাপাশি বামহাতে ব্যাটিং করতেন তিনি। ক্রিকেটবোদ্ধারা তাকে টেস্ট ক্রিকেটের ইতিহাসের অন্যতম সেরা বোলার হিসেবে অভিহিত করে থাকেন।

প্রারম্ভিক জীবন
---------------

ও’রিলি’র পৈতৃক সম্পর্কীয় দাদা পিটার আইরিশ বংশোদ্ভূত ছিলেন। আয়ারল্যান্ডে তিনি পুলিশের চাকরিতে নিয়োজিত ছিলেন। ১৮৬৫ সালে আলস্টারের কো কাভান এলাকা থেকে সিডনিতে বসতি স্থাপন করেন। পিটার তার পূর্বেকার পুলিশের চাকরির সুবাদে নিউ সাউথ ওয়েলসেও একই কাজে নিয়োজিত থাকেন। ও’রিলি’র বাবা আর্নেস্ট বিদ্যালয়ে শিক্ষকতা পেশায় নিয়োজিত ছিলেন। সেই সুবাদে মারে নদী তীরবর্তী এলাকার সর্বত্র শিক্ষা দিতেন। মা মিনা আইরিশ ও ওয়েলসের মিশ্র বংশোদ্ভূত ছিলেন। তিনি অ্যাডিলেডে পরিবারের তৃতীয় প্রজন্মের সন্তান ছিলেন। নিউ সাউথ ওয়েলসের খনির শহর হিসেবে পরিচিত হোয়াইট ক্লিফসে ও’রিলি জন্মগ্রহণ করেন। আর্নেস্ট-মিনা দম্পতির চতুর্থ সন্তান ছিলেন ও’রিলি। তার জ্যেষ্ঠ দুই ভাই ও এক বোন ছিল।

ও’রিলি’র ক্রিকেটে দক্ষতা এসেছে মূলতঃ নিজ চেষ্টার ফসলরূপে। বাবার স্থানান্তরিত চাকরির ফলে তার পরিবার এক স্থান থেকে অন্য স্থানে যেতে হতো। ফলে প্রশিক্ষণ লাভের জন্য তিনি খুব কম সুযোগই পেয়েছিলেন। তার ভাইদের সাথে ক্রিকেট খেলা শিখতে শুরু করেন। ভাইয়েরা ব্যাটিং করার অধিকার লাভ করায় তিনি বোলিং রপ্ত করে ফেলেন। লেগ স্পিনারদের তুলনায় তিনি দৌঁড়ে তার বোলিং ভঙ্গীমা প্রদর্শন করতেন। তরুণ অবস্থাতেই ও’রিলি লম্বাটে গড়নের ছিলেন ও দেখতে পূর্ণাঙ্গ খেলোয়াড়দের মতো ছিলেন।

শিক্ষক হিসেবে প্রশিক্ষণ নেয়ার সময় ও’রিলি সিডনি বিশ্ববিদ্যালয় রেজিম্যান্টে যোগ দেন। কিন্তু সামরিকবাহিনীতে তিনি তেমন আনন্দ পাননি। তারপরও শিক্ষাজীবনে অর্থ বৃদ্ধিকল্পে দ্বিতীয় বছরের জন্য স্বাক্ষর করেন। ছুটিতে সিডনি থেকে রেলগাড়ীতে উইংগেলো ফেরার পথে বোরালে নেমে পড়েন। তার দলীয় সঙ্গীদের সহায়তাকল্পে ক্রিকেট খেলায় অংশ নেন। সেখানেই প্রথমবারের মতো ১৭-বছর বয়সী ডন ব্রাডম্যানের সাথে প্রথমবারের মতো পরিচিত হন।

প্রথম-শ্রেণীর ক্রিকেট
---------------------

১৯২৭-২৮ মৌসুমে নর্থ সিডনির পক্ষে গর্ডনের বিপক্ষে অনুশীলনী খেলায় অংশ নেন। মিডিয়াম পেস ধরনের লেগ ব্রেকে ময়েজকে বোল্ড করেন। রাজ্য দলের প্রশিক্ষণে ও’রিলি’র নতুন দলীয় সঙ্গী ও লেগ স্পিনার আর্থার মেইলি বোলিংয়ে গ্রিপ প্রয়োগে পরামর্শ দেন। কিন্তু ঊনবিংশ শতকের টেস্ট বোলার চার্লস টার্নার তাকে নিজস্ব ধারায় বোলিং করার পরামর্শ দেন যা ও’রিলি সানন্দে গ্রহণ করেন।

ভিক্টোরিয়ান বুশর‌্যাঞ্জার্সের বিপক্ষে দ্বিতীয় একাদশের খেলায় ৩/৮৮ লাভ করে ১৯২৭-২৮ মৌসুমে তার প্রথম-শ্রেণীর ক্রিকেটে অভিষেক ঘটে। ঐ মৌসুমে তিন খেলায় সাত উইকেট দখল করেন। প্রথম খেলায় নিউজিল্যান্ডের বিপক্ষে ২/৩৭ ও ১/৫৩ পান। বেশ কয়েক বছর পর শেফিল্ড শিল্ডের খেলায় নেমে কুইন্সল্যান্ডের বিপক্ষে উইকেটবিহীন অবস্থায় মাঠ ত্যাগ করেন। কিন্তু তাসমানিয়ার বিপক্ষে ৪/৩৫ পান।

খেলোয়াড়ী জীবন
---------------

টেস্টে ৩-০ ব্যবধানে এগিয়ে থেকে দল নির্বাচকমণ্ডলী নতুন খেলোয়াড়দের অংশগ্রহণের সুযোগ দেন। অ্যাডিলেড ওভালে দক্ষিণ আফ্রিকার বিপক্ষে তার টেস্ট অভিষেক ঘটে। দলের জ্যেষ্ঠ লেগ স্পিনার ক্ল্যারি গ্রিমেট ১৪ উইকেট ও ব্র্যাডম্যান ২৯৯\* করেন। খেলায় তার অংশগ্রহণ ছিল উভয় ইনিংসে ২ উইকেট লাভ। ঐ খেলায় অস্ট্রেলিয়া দল জয়লাভ করে। এমসিজিতে চূড়ান্ত টেস্টে বৃষ্টির কারণে পিচের অবস্থা ভাল ছিল না। প্রথম ইনিংসে দক্ষিণ আফ্রিকা মাত্র ৩৬ রানে অল-আউট হয়। তিনি বোলিংয়ের সুযোগ পাননি। কিন্তু দ্বিতীয় ইনিংসে ৩ উইকেট তুলে নেন। সফরকারী দল ৪৫ রানে সবকটি উইকেট হারায়। প্রথম টেস্ট সিরিজে ২৪.৮৫ গড়ে ৭ উইকেট পান।

১৯৩২-৩৩ মৌসুমে অস্ট্রেলিয়ার টেস্ট দলে নিয়মিত সদস্য হিসেবে কুখ্যাত বডিলাইন সিরিজে ইংল্যান্ডের বিপক্ষে পাঁচ টেস্টেই অংশ নেন। অস্ট্রেলীয় দল নির্বাচকমণ্ডলীর মতে ও’রিলি দলের প্রধান বোলার হিসেবে ছিলেন। তাই সফরকারী ইংল্যান্ডের বিপক্ষে প্রস্তুতিমূলক খেলায় তাকে মাঠে নামাননি।

শর্ট পিচের বোলিংয়ের ফলে স্বাগতিক দল ইনিংসের ব্যবধানে পরাজিত হয়। সফরকারী ইংল্যান্ড দলের ৫৩০ রানের মধ্যে ও’রিলি ৪/৮৬ লাভ করেন। তন্মধ্যে শীর্ষস্থানীয় ইংরেজ ব্যাটসম্যান ওয়ালি হ্যামন্ড ঐ টেস্টে জোড়া শূন্য লাভ করেন ও’রিলি’র হাতে। ঐ সিরিজে ২৭ উইকেট নিয়ে দলের শীর্ষ বোলার ছিলেন। আট-বলের সমন্বয়ে গড়া ৩৮৩ ওভারে দুইরানেরও কম দেন। প্রথম খেলায় ৬৭ ওভারে ৩/১১৭ লাভ করেন। কিন্তু ইংল্যান্ড ৫৩০ করে ও দশ উইকেটে জয় পায়।

অবসর
----

১৯৪৬-এর শুরুতে অস্ট্রেলিয়া দল ৪ খেলার সিরিজে অংশ নেয়ার উদ্দেশ্যে নিউজিল্যান্ড সফর করে। এ সফরটিই ছিল ও’রিলি’র সর্বশেষ প্রথম-শ্রেণীর ক্রিকেটে অংশগ্রহণ। বিল ব্রাউনের নেতৃত্বাধীন দলে তিনি সহঃ অধিনায়ক ছিলেন। ওয়েলিংটনে চারদিনের খেলার মাধ্যমে সফর শুরু হয়। এ প্রেক্ষিতেই ১৯৪৮ সালে দু’দেশের মধ্যকার প্রথম টেস্ট চারদিনের হয়েছিল। বৃষ্টিবিঘ্নিত খেলায় টসে জয়ী হয়ে নিউজিল্যান্ড প্রথম ইনিংসে ৪২ ও দ্বিতীয় ইনিংসে মাত্র ৫৪ রান তুলে। তোশ্যাকের সাথে পাল্লা দিয়ে ও’রিলি ৫/৩৪ ও ৩/১৯ পান। খেলায় অস্ট্রেলিয়া ইনিংস ও ১০৩ রানের ব্যবধানে জয় পায়। নিউজিল্যান্ড সফরেই তিনি টেস্ট খেলা থেকে নিজেকে গুটিয়ে নেয়ার সিদ্ধান্ত নেন। খেলা শেষে ড্রেসিং রুম থেকে নিজের বুট জোড়া জানালা দিয়ে ফেলে দেন।

অবসর পরবর্তীকালে ক্রিকেট লেখক ও ধারাভাষ্যকার হিসেবে দায়িত্ব পালন করেন ও’রিলি। পাশাপাশি সাংবাদিকতার দিকে ঝুঁকে পড়েন। জ্যাক ফিঙ্গলটনের সাথে প্রায়শঃই তিনি ব্রাডম্যানের সমালোচনায় মুখর ছিলেন। ব্র্যাডম্যানের চূড়ান্ত টেস্টে উভয়েই প্রেস বক্স থেকে তার শূন্য রানের বিষয়টি প্রত্যক্ষ করেন ও অট্টহাসিতে প্রতিবেদন লিখতে শুরু করেন।

খেলোয়াড় হিসেবে অবসর নেয়ার পর দ্য সিডনি মর্নিং হেরাল্ড পত্রিকায় ক্রিকেট বিষয়ে লেখালেখির দায়িত্ব পান। ১৯৮৮ সালে শারীরিক অবস্থা ভেঙ্গে যাওয়ার পূর্ব-পর্যন্ত এ পদে ছিলেন তিনি। ১৯৪৬-৪৭ মৌসুমে অস্ট্রেলিয়া দলের সাথে ইংল্যান্ডের সফর নিয়ে প্রথমবারের মতো দায়িত্ব পান। এ সময়েই লন্ডনের ডেইলি এক্সপ্রেসের সাথে তার সম্পর্ক গড়ে উঠে।

১৯৩৪ সালের সংগৃহীত স্থিরচিত্রে বিল ও’রিলি

খেলার ধরন
---------

টেস্ট ক্রিকেটের ইতিহাসে সেরা স্পিন বোলারদের মধ্যে অন্যতম ছিলেন তিনি। দুই আঙ্গুলে গ্রিপ করে বল ছুড়তেন। প্রায় মিডিয়াম পেসের কাছাকাছি পর্যায়ে লেগ ব্রেক, গুগলি, টপ স্পিন বোলিং করতে নিখুঁত নিশানা লক্ষ্য করে। ৬ ফুট ২ ইঞ্চি বিশাল উচ্চতার অধিকারী ও’রিলি’র ঘূর্ণি বলে ব্যাটসম্যানগণ বিভ্রান্ত হতেন। বামহাতে ব্যাট হাতে তিনি মূলতঃ নিচেরসারিতে মাঠে নামতেন। প্রতিযোগিতাপূর্ণ মনোভাবের অধিকারী ও’রিলি পেসম্যানের ন্যায় আগ্রাসী ছিলেন।

মূল্যায়ন
---------

ক্রিকেট জগতে ব্রাডম্যান ও ও’রিলি প্রভাববিস্তার করলেও ব্যক্তিগতভাবে উভয়ের মধ্যে সম্পর্ক ভাল ছিল না। অস্ট্রেলীয় সমাজে আইরিশ বংশোদ্ভূত ক্যাথলিক ও প্রোটেস্ট্যান্টদের মধ্যে সংঘাত বাড়তে থাকে। তন্মধ্যে, ও’রিলি ক্যাথলিক এবং ব্র্যাডম্যান প্রোটেস্ট্যান্ট ছিলেন। ব্র্যাডম্যান মদপান করতেন না ও সংযত চরিত্রের অধিকারী ছিলেন। কথা বলতেন খুব কম ও দলীয় সঙ্গীদের সাথে একত্রে চলতেন না কিংবা মদপানে অংশ নিতেন না। ফলে দলীয় সঙ্গীদের কাছ থেকে নিজেকে দূরে রাখতেন। তাদের মধ্যকার এ সংঘাত স্বত্ত্বেও মৃত্যুর কয়েক বছর পূর্বে ব্রাডম্যানের সাথে গ্রেগ চ্যাপেল ও অ্যালান বর্ডারের তুলনান্তে লিখেন যে, তারা নিতান্তই শিশুতোষ খেলা উপহার দিয়েছেন।

তার মৃত্যুর পর স্যার ডোনাল্ড ব্র্যাডম্যান বলেছিলেন যে, তার বোলিংয়ের মুখোমুখি হওয়া কিংবা তার দেখা সর্বকালের সেরা বোলার ছিলেন তিনি।

১৯৩৫ সালে উইজডেন ও’রিলি’র ইংল্যান্ডে অ্যাশেজ সফরে সফলতার বিষয়ে মন্তব্য করে যে, নিঃসন্দেহে তিনি সর্বকালের অন্যতম সেরা বোলার। একই সালে তাকে বর্ষসেরা ক্রিকেটার হিসেবে ঘোষণা করা হয়।

জীবনের শেষদিকে বেশকিছু সম্মাননা লাভ করেন ও’রিলি। ১৯৮০ সালে ক্রিকেট খেলায় অংশগ্রহণ ও লেখক হিসেবে ভূমিকা রাখার জন্য অর্ডার অব দ্য ব্রিটিশ এম্পায়ার পদবী লাভ করেন তিনি। ১৯৮৫ সালে উইংগেলোয় ওভালে তার সম্মানে নামাঙ্কিত হয়। ১৯৮৮ সালে এসসিজি’র গ্রাসস্ট্যান্ড পরিবর্তিত করে বিল ও’রিলি স্ট্যান্ড রাখা হয়। একই বছরে হোয়াইট ক্লিফসের ওভাল নাম পরিবর্তিত করে তার নামে রাখা হয়। সিডনি মর্নিং হেরাল্ড গ্রেড ক্রিকেটে সেরা খেলোয়াড়দের জন্য তাদের পদক ও’রিলির সম্মানে রাখে। অস্ট্রেলিয়ার দ্বি-শতবার্ষিকী উদযাপনে ২০০ ব্যক্তির অন্যতম ব্যক্তি ছিলেন তিনি।

১৯৯৬ সালে নবপ্রবর্তিত অস্ট্রেলিয়ান ক্রিকেট হল অব ফেমে দশ অন্তর্ভুক্তি সদস্যদের একজন হিসেবে তাকে মরণোত্তর অন্তর্ভুক্ত করা হয়। ২০০০ সালে শতাব্দীর সেরা অস্ট্রেলীয় ক্রিকেট বোর্ড দলেও তাকে অন্তর্ভুক্ত করা হয়। ২০০৯ সালে আইসিসি ক্রিকেট হল অব ফেমে ৫৫জন উদ্বোধনী তালিকায় একজনরূপে তাকে অন্তভূক্ত করা হয়। জানুয়ারি, ২০১০ সালে আনুষ্ঠানিকভাবে এ তালিকা প্রকাশ করা হয়।

আন্তর্জাতিক ক্রিকেট কাউন্সিলের এলজি র‌েটিংয়ে উল্লেখ করা হয়েছে যে, ১৯৩২ থেকে ১৯৪৬ সালের মধ্যবর্তী সময়কালে সমগ্র খেলোয়াড়ী জীবনের অধিকাংশ সময়ই তিনি বিশ্বের সেরা বোলার ছিলেন।

ব্যক্তিগত জীবন
--------------

১৯৩৩ সালে ও’রিলি ম্যারি অ্যাগনেস মলি হার্বার্ট নাম্নী এক রমণীর পাণিগ্রহণ করেন। পরবর্তীতে তারা দক্ষিণ সিডনির হার্স্টভিলে চলে যান। এ দম্পতির এক কন্যা ও এক পুত্র ছিল। আন্তর্জাতিক ক্রিকেট থেকে সরে আসার পরও তিনি শিক্ষকতা পেশায় নিয়োজিত ছিলেন। কিন্তু ১৯৩৪ সালে ইংল্যান্ডে ছয়মাসেরও অধিক সময় অবস্থান করায় তিনি স্বেচ্ছায় সরকারী চাকরি থেকে ইস্তফা দেন। এর কারণ হিসেবে প্রায়শঃই তার বিদেশ সফরকে দায়ী করেন। কিন্তু ভবিষ্যতের জন্য কোন পরিকল্পনা গ্রহণ করেননি তিনি। নিজস্ব আত্মজীবনী লেখার পাশাপাশি ক্রিকেট বিষয়ক দু’টি গ্রন্থ প্রকাশ করেন ও’রিলি।

দেহাবসান
--------

দূর্বল স্বাস্থ্য নিয়ে শেষজীবন অতিবাহিত করেন তিনি। তন্মধ্যে তার একটি পা হারিয়ে যায়। ১৯৮৮ সালের শেষদিকে বড়ধরনের হৃদযন্ত্রের সমস্যায় পড়ে দুই মাস হাসপাতালে কাটাতে হয়। ৮৬ বছর বয়সে ১৯৯২ সালে সাদারল্যান্ডের হাসপাতালে তার দেহাবসান ঘটে। আন্তর্জাতিক ক্রিকেট অঙ্গনে শেন ওয়ার্নের ন্যায় নতুন লেগ স্পিনারের আগমনের মাত্র কয়েকমাস পূর্বে তিনি মৃত্যুর কোলে ঢলে পড়েন।

তথ্যসূত্র
---------

1. ↑  "List of Players who have played for New South Wales". www.cricketarchive.com. Retrieved 12 August, 2017
2. ↑  Whitington, pp. 115–116.
3. ↑  Whitington, p. 114.
4. ↑  Whitington, pp, 121–122.
5. ↑  Cashman, p. 231.
6. ↑  McHarg, pp. 40–41.
7. ↑  McHarg, p. 41.
8. ↑  "Bill O'Reilly"। CricketArchive। সংগ্রহের তারিখ ৩০ এপ্রিল ২০০৭।
9. ↑  McHarg, pp. 41–42.
10. ↑  McHarg, pp. 53–54.
11. ↑  Wisden (1933), pp. 661–665.
12. 1 2  "Player Oracle WJ O'Reilly"। CricketArchive। সংগ্রহের তারিখ ১৪ মে ২০০৯।
13. 1 2 3  Wisden (1934), p. 670.
14. ↑  McHarg, p. 67.
15. ↑  Wisden (1947), p. 629.
16. ↑  Williamson, Martin (১৭ জুন ২০০৭)। "Beating up your neighbour"। Cricinfo। সংগ্রহের তারিখ ৪ ডিসেম্বর ২০০৭।
17. ↑  "Only Test: New Zealand vs Australia at Wellington, 29–30 March 1946"। Cricinfo। সংগ্রহের তারিখ ২৮ নভেম্বর ২০০৭।
18. ↑  McHarg, p. 168.
19. ↑  Campbell, Denis (৮ এপ্রিল ২০০১)। "The 10 most bitter sporting feuds of all time - Don Bradman v Bill O'Reilly"। The Guardian। ২৬ মে ২০০৭ তারিখে মূল থেকে আর্কাইভ করা। সংগ্রহের তারিখ ১০ মে ২০০৭।
20. ↑  Armstrong, Geoff (২০০২)। *ESPN legends of cricket*। Allen & Unwin। পৃষ্ঠা 17–22। আইএসবিএন 1-86508-836-6।
21. ↑  "Bill O'Reilly"। cricinfo.com। সংগ্রহের তারিখ ১ মে ২০০৭।
22. 1 2 3  Wisden (1935), pp. 284–286.
23. 1 2  "Letters reveal the real Don"। *The Age*। ৩০ অক্টোবর ২০০৪। সংগ্রহের তারিখ ১০ মে ২০০৭।
24. ↑  "Lateline - Bradman - hero or human?"। ABC। ২৬ ফেব্রুয়ারি ২০০১। ৮ ডিসেম্বর ২০০৭ তারিখে মূল থেকে আর্কাইভ করা। সংগ্রহের তারিখ ১০ মে ২০০৭।
25. ↑  Engel, p. 48.
26. ↑  Wisden, p. 197.
27. ↑  McHarg, p. 186.
28. 1 2  McHarg, p. 187.
29. ↑  McHarg, pp. 187–188.
30. ↑  "MCG - Cricket Hall of Fame"। Melbourne Cricket Ground। ২১ এপ্রিল ২০০৭ তারিখে মূল থেকে আর্কাইভ করা। সংগ্রহের তারিখ ২ মে ২০০৭।
31. ↑  "Panel selects cricket team of the century"। Australian Broadcasting Corporation। ২০০০-০১-১৮। সংগ্রহের তারিখ ২০০৭-০৬-০৬।
32. ↑  "Lindwall, Miller, O'Reilly, Trumper and Waugh - Australian legends inducted into ICC Cricket Hall of Fame"। ৩ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ১৭ মে ২০১৫।
33. ↑  "Bill O'Reilly Bowling Test Ranking Statistics"। International Cricket Council। সংগ্রহের তারিখ ৩ মে ২০০৭।
34. ↑  "Bill O'Reilly Bowling Test Rating Statistics"। International Cricket Council। সংগ্রহের তারিখ ৩ মে ২০০৭।
35. ↑  McHarg, p. 80.
36. ↑  McHarg, pp. 112, 137.
37. 1 2  McHarg, p. 113.
38. ↑  Engel, p. 47.
39. ↑  McHarg, p. 189.
40. ↑  Engel, p. 43.
41. ↑  Cashman, pp. 318–319.

আরও দেখুন
---------

* আর্থার মরিস
* আইসিসি প্লেয়ার র‌্যাঙ্কিং
* অ্যাশেজ সিরিজের তালিকা
* অস্ট্রেলীয় ক্রিকেট হল অব ফেম
* শতাব্দীর সেরা অস্ট্রেলীয় ক্রিকেট বোর্ড দল
* ১৯৩২-৩৩ ইংল্যান্ড ক্রিকেট দলের অস্ট্রেলিয়া সফর

আরও পড়ুন
---------

* *উইজডেন ক্রিকেটার্স অ্যালমেনাক, various editions*। Wisden।
* Cashman, Richard; Franks, Warwick; Maxwell, Jim; Sainsbury, Erica; Stoddart, Brian; Weaver, Amanda; Webster, Ray (১৯৯৭)। *The A–Z of Australian cricketers*। Melbourne, Victoria: Oxford University Press। আইএসবিএন 0-9756746-1-7। উদ্ধৃতি শৈলী রক্ষণাবেক্ষণ: একাধিক নাম: লেখকগণের তালিকা (link)
* Engel, Matthew, সম্পাদক (১৯৯৬)। *Thirty Obituaries from Wisden*। Penguin। আইএসবিএন 0-14-600248-2।
* Haigh, Gideon (১৯৯৭)। *The summer game: Australia in test cricket 1949–71*। Melbourne, Victoria: Text Publishing। আইএসবিএন 1-875847-44-8।
* Haigh, Gideon; Frith, David (২০০৭)। *Inside story:unlocking Australian cricket's archives*। Southbank, Victoria: News Custom Publishing। আইএসবিএন 1-921116-00-5।
* Harte, Chris; Whimpress, Bernard (২০০৩)। *The Penguin History of Australian Cricket*। Camberwell, Victoria: Penguin Books Australia। আইএসবিএন 0-670-04133-5।
* McHarg, Jack (১৯৯০)। *Bill O'Reilly, a cricketing life : the authorised biography*। Newtown, New South Wales: Millennium Books। আইএসবিএন 0-85574-999-7।
* Piesse, Ken (২০০৩)। *Cricket's Colosseum: 125 Years of Test Cricket at the MCG*। South Yarra, Victoria: Hardie Grant Books। আইএসবিএন 1-74066-064-1।
* Whitington, Richard (১৯৭০)। *Time of the tiger : the Bill O'Reilly story*। Melbourne, Victoria: Hutchinson। আইএসবিএন 0-09-105540-7।

বহিঃসংযোগ
---------


উইকিমিডিয়া কমন্সে **বিল ও’রিলি** সংক্রান্ত মিডিয়া রয়েছে।

* ইএসপিএনক্রিকইনফোতে বিল ও’রিলি উইকিউপাত্তে এটি সম্পাদনা করুন (ইংরেজি)

* ক্রিকেটআর্কাইভে বিল ও’রিলি  উইকিউপাত্তে এটি সম্পাদনা করুন (সদস্যতা প্রয়োজনীয়) (ইংরেজি)
* O'Reilly's citation as Wisden Cricketer of the Year in 1935
* O'Reilly, W. J. (William Joseph) (1905–1992) National Library of Australia, *Trove, People and Organisation* record for Bill O'Reilly
* Bill O'Reilly – State Library of New South Wales

| * দে
* স
অস্ট্রেলিয়া দল – শতাব্দীর সেরা অস্ট্রেলীয় ক্রিকেট বোর্ড দল |
| --- |
| 
* ১ বিল পন্সফোর্ড
* ২ আর্থার মরিস
* ৩ ডোনাল্ড ব্র্যাডম্যান (অঃ)
* ৪ গ্রেগ চ্যাপেল
* ৫ নীল হার্ভে
* ৬ কিথ মিলার (সহঃ অঃ)
* ৭ ইয়ান হিলি (উইঃ)
* ৮ রে লিন্ডওয়াল
* ৯ শেন ওয়ার্ন
* ১০ ডেনিস লিলি
* ১১ বিল ও’রিলি
* ১২ অ্যালান বর্ডার (দ্বাদশ)

 | অস্ট্রেলিয়া |

| * দে
* স
অস্ট্রেলীয় প্রথম-শ্রেণীর ক্রিকেট মৌসুমে শীর্ষস্থানীয় উইকেটলাভকারী (১৯০০-০১ থেকে ১৯৪৯-৫০) |
| --- |
| 
* ১৯০০-০১: সন্ডার্স/ট্রাভার্স
* ১৯০১-০২: ব্রন্ড
* ১৯০২-০৩: সন্ডার্স
* ১৯০৩-০৪: রোডস
* ১৯০৪-০৫: কলিন্স
* ১৯০৫-০৬: গার্নসি
* ১৯০৬-০৭: গার্নসি
* ১৯০৭-০৮: ক্রফোর্ড/সন্ডার্স
* ১৯০৮-০৯: ও’কনর
* ১৯০৯-১০: সন্ডার্স
* ১৯১০-১১: হুইটি
* ১৯১১-১২: ফস্টার
* ১৯১২-১৩: জ্যাক ম্যাসি
* ১৯১৩-১৪: কেলেওয়ে
* ১৯১৪-১৫: আইরনমঙ্গার
* ১৯১৫-১৬: –
* ১৯১৬-১৭: –
* ১৯১৭-১৮: –
* ১৯১৮-১৯: ম্যাকডোনাল্ড
* ১৯১৯-২০: হেন্ড্রি
* ১৯২০-২১: মেইলি
* ১৯২১-২২: ম্যাকডোনাল্ড
* ১৯২২-২৩: মেইলি
* ১৯২৩-২৪: হার্টকফ/উইলিয়ামস
* ১৯২৪-২৫: টেট
* ১৯২৫-২৬: গ্রিমেট
* ১৯২৬-২৭: উইলিয়ামস
* ১৯২৭-২৮: গ্রিমেট
* ১৯২৮-২৯: গ্রিমেট
* ১৯২৯-৩০: গ্রিমেট
* ১৯৩০-৩১: গ্রিমেট
* ১৯৩১-৩২: গ্রিমেট
* ১৯৩২-৩৩: ও’রিলি
* ১৯৩৩-৩৪: গ্রিমেট
* ১৯৩৪-৩৫: ফ্লিটউড-স্মিথ
* ১৯৩৫-৩৬: ওয়ার্ড
* ১৯৩৬-৩৭: ফ্লিটউড-স্মিথ/ওয়ার্ড
* ১৯৩৭-৩৮: ফ্লিটউড-স্মিথ/ও’রিলি
* ১৯৩৮-৩৯: ফ্লিটউড-স্মিথ
* ১৯৩৯-৪০: গ্রিমেট
* ১৯৪০-৪১: ও’রিলি
* ১৯৪১-৪২: ও’রিলি
* ১৯৪২-৪৩: –
* ১৯৪৩-৪৪: –
* ১৯৪৪-৪৫: –
* ১৯৪৫-৪৬: ট্রাইব
* ১৯৪৬-৪৭: রাইট
* ১৯৪৭-৪৮: মানকড়
* ১৯৪৮-৪৯: জনসন

 |
| 
* শীর্ষ রান সংগ্রহকারী: ১৮৫০-৫১ থেকে ১৮৯৯-০০

* ১৯০০-০১ থেকে ১৯৪৯-৫০

* ১৯৫০-৫১ থেকে ১৯৯৯-০০
* ২০০০-০১ থেকে চলমান

* শীর্ষ উইকেট লাভকারী: ১৮৫০-৫১ থেকে ১৮৯৯-০০

* ১৯০০-০১ থেকে ১৯৪৯-৫০

* ১৯৫০-৫১ থেকে ১৯৯৯-০০
* ২০০০-০১ থেকে চলমান

 |


| * দে
* স
অস্ট্রেলীয় ক্রিকেট হল অব ফেম |
| --- |
| খেলোয়াড় | 

|  |  |
| --- | --- |
| পুরুষ | 
* ব্ল্যাকহাম
* স্পফোর্থ
* ট্রাম্পার
* গ্রিমেট
* ব্র্যাডম্যান
* ও’রিলি
* মিলার
* লিন্ডওয়াল
* লিলি
* আর্মস্ট্রং
* হার্ভে
* বর্ডার
* উডফুল
* মরিস
* জি চ্যাপেল
* ম্যাককাবে
* আই চ্যাপেল
* হ্যাসেট
* ট্রাম্বল
* ডেভিডসন
* হিল
* মার্শ
* সিম্পসন
* নোবেল
* ম্যাককার্টনি
* বেনো
* গিফেন
* ওয়াহ
* লরি
* ম্যাকেঞ্জি
* টেলর
* ওয়াল্টার্স
* ওয়ার্ন
* ম্যাকগ্রা
* টার্নার
* ওয়াহ
* রাইডার
* গিলক্রিস্ট
* গ্রাউট
* থমসন
* বুন
* হেইডেন
* ও’নীল
* পন্টিং
* জোন্স
* মারডক

 |
| মহিলা | 
* ক্লার্ক
* উইলসন
* রোল্টন
* ফিটজপ্যাট্রিক

 |

 |

| * দে
* স
নিউ সাউথ ওয়েল্স দল – ১৯৩১-৩২ শেফিল্ড শিল্ড চ্যাম্পিয়ন |
| --- |
| 
* ১ জি অ্যামোস
* ২ আর বেটিংটন
* ৩ ও বিল
* ৪ ডোনাল্ড ব্র্যাডম্যান
* ৫ জে ক্যাম্পবেল
* ৬ জে ডোনলি
* ৭ অ্যালেন ফেয়ারফ্যাক্স
* ৮ জ্যাক ফিঙ্গলটন
* ৯ এস হার্ড
* ১০ জে হুকার
* ১১ ডব্লিউ হান্ট
* ১২ অ্যালান কিপাক্স
* ১৩ এল লিবিটার
* ১৪ এইচ লাভ
* ১৫ স্ট্যান ম্যাককাবে
* ১৬ এ মার্কস
* ১৭ আর নাট
* ১৮ বার্ট ওল্ডফিল্ড
* ১৯ বিল ও’রিলি
* ২০ বি স্যালমন
* ২১ সি সলোমন
* ২২ এইচ থিক

 | নিউ সাউথ ওয়েল্স |

| * দে
* স
১৯৩৫ উইজডেন বর্ষসেরা ক্রিকেটার |
| --- |
| 
* স্ট্যান ম্যাককাবে
* বিল ও’রিলি
* জর্জ পেইন
* বিল পন্সফোর্ড
* জিম স্মিথ

 |  |

| * দে
* স
আইসিসি ক্রিকেট হল অব ফেম |
| --- |
| খেলোয়াড় | 

|  |  |
| --- | --- |
| পুরুষ | 
* বার্নস
* বেদি
* বেডসার
* বেনো
* বর্ডার
* বোথাম
* বয়কট
* ব্র্যাডম্যান
* জি. চ্যাপেল
* আই. চ্যাপেল
* কম্পটন
* কাউড্রে
* কপিল
* গাভাস্কার
* গিবস
* গুচ
* গাওয়ার
* গ্রেস
* গ্রেভেনি
* গ্রীনিজ
* আর. হ্যাডলি
* হ্যামন্ড
* হার্ভে
* জি. হ্যাডলি
* হবস
* হোল্ডিং
* হাটন
* কানহাই
* খান
* নট
* লেকার
* লারউড
* লিলি
* লিন্ডওয়াল
* লয়েড
* মার্শ
* মার্শাল
* মে
* মিয়াঁদাদ
* মিলার
* হানিফ
* ও’রিলি
* পোলক
* রোডস
* বি. রিচার্ডস
* ভি. রিচার্ডস
* রবার্টস
* সোবার্স
* স্ট্যাদাম
* ট্রুম্যান
* আন্ডারউড
* ওয়ালকট
* উইকস
* ওলি
* ওরেল
* গ্রিমেট
* সাটক্লিফ
* ট্রাম্পার
* আকরাম
* ওয়াহ
* ব্যারিংটন
* গার্নার
* ওয়ালশ
* অ্যামব্রোস
* ডেভিডসন
* স্পফোর্থ
* লারা
* ম্যাকগ্রা
* গিলক্রিস্ট
* ওয়ার্ন
* ইউনুস
* সিম্পসন
* ক্রো
* হল
* কুম্বলে
* লোহম্যান
* মরিস
* মুরালিধরন
* দ্রাবিড়
* পন্টিং
* তেন্ডুলকর
* ডোনাল্ড
* আব্বাস
* ক্যালিস

 |
| মহিলা | 
* হেহো-ফ্লিন্ট
* ক্লার্ক
* বেকওয়েল
* হকলি
* উইলসন
* রোল্টন
* টেলর
* ফিটজপ্যাট্রিক
* স্থলেকর

 |

 |

প্রবেশদ্বার: ক্রিকেট জীবনী

| কর্তৃপক্ষ নিয়ন্ত্রণ উইকিউপাত্তে এটি সম্পাদনা করুন |
| --- |
| সাধারণ | 
* আইএসএনআই
	+ ১
* ভিআইএএফ
	+ ১
* ওয়ার্ল্ডক্যাট

 |
| জাতীয় গ্রন্থাগার | 
* মার্কিন যুক্তরাষ্ট্র

 |
| জীবনীমূলক অভিধান | 
* অস্ট্রেলিয়া

 |
| অন্যান্য | 
* ফ্যাসিটেড অ্যাপ্লিকেশন অফ সাবজেক্ট টার্মিনোলজি
* সোশ্যাল নেটওয়ার্ক অ্যান্ড আর্কাইভাল কনটেক্সট
* ট্রোভ (অস্ট্রেলিয়া)
	+ ১

 |